Ρίτσαρντ Γκιρ

Ο Ρίτσαρντ Γκιρ (), (31 Αυγούστου 1949) είναι Αμερικανός ηθοποιός. Ξεκίνησε την υποκριτική τη δεκαετία του '70, παίζοντας ένα β' ρόλο στην ταινία Αναζητώντας τον Kύριο Γκούντμπαρ (Looking for Mr. Goodbar, 1977) και τον πρωταγωνιστικό ρόλο στο Μέρες Ευτυχίας (Days of Heaven, 1978). Ήρθε στο προσκήνιο το 1980 με το ρόλο του στην ταινία Επάγγελμα: Ζιγκολό (American Gigolo) που τον καθίερωσε ως πρωταγωνιστή και σύμβολο του σεξ. Συνέχισε την καριέρα του πρωταγωνιστώντας σε πολλές επιτυχημένες ταινίες όπως Ιπτάμενος και Τζέντλεμαν (An Officer and a Gentleman, 1982), Pretty Woman (1990) και Σικάγο (Chicago, 2002) για την οποία κέρδισε Χρυσή Σφαίρα α' ανδρικού ρόλου καθώς και Screen Actors Guild Award συνολικής ερμηνείας από καστ.

Πρώτα χρόνια
Ο Γκιρ γεννήθηκε στη Φιλαδέλφεια της Πενσυλβάνια από τους Ντόρις Αν και Χόμερ Τζορτζ Γκιρ. Η μητέρα του ασχολούνταν με τα οικιακά και ο πατέρας του ήταν ασφαλιστής.<ref name="actors">{{cite book | title=Stated in interview on Inside the Actors Studio' | year=2002}}</ref> Το 1967 τέλειωσε το λύκειο, όπου διέπρεψε στη γυμναστική και στη μουσική, παίζοντας τρομπέτα. Φοίτησε στο Πανεπιστήμιο της Μασαχουσέτης με υποτροφία από τη γυμναστική, όπου σπούδασε φιλοσοφία, αλλά δεν αποφοίτησε καθώς τα παράτησε μετά από δύο χρόνια.

Καριέρα
Ο Γκιρ ξεκίνησε να παίζει σε χολιγουντιανές ταινίες στα μέσα της δεκαετίας του '70, με την ταινία Αναζητώντας τον Kύριο Γκούντμπαρ (Looking for Mr. Goodbar, 1977) και τον πρωταγωνιστικό ρόλο στην ταινία Μέρες Ευτυχίας (Days of Heaven, 1978). Γνωστός έγινε το 1980 με την ταινία Επάγγελμα: Ζιγκολό (American Gigolo) και ακολούθησε το 1982 το αισθηματικό δράμα Ιπτάμενος και Τζέντλεμαν (An Officer and a Gentleman), το οποίο απέφερε 130 εκατομμύρια δολάρια στο αμερικανικό box office.

Ωστόσο, μετά το 1982, η καριέρα του Γκιρ ακολούθησε αρκετές εισπρακτικές αποτυχίες. Η καριέρα του κάπως αναστήθηκε το 1990 με την κυκλοφορία των ταινιών Εσωτερικές Υποθέσεις (Internal Affairs) και Pretty Woman. Ακολούθησαν και άλλες επιτυχημένες ταινίες όπως Sommersby (1993), Φόβος Ενστίκτου (Primal Fear, 1996) και Η Νύφη το 'Σκασε (Runaway Bride, 1999) όπου ξανασυνεργάστηκε με την Τζούλια Ρόμπερτς.

Το 1999 το περιοδικό People ονόμασε τον Γκιρ "Το Πιο Σέξι Άντρα". Το 2002 πρωταγωνίστησε στις ταινίες Ο Χρησμός της Πεταλούδας (The Mothman Prophecies), Άπιστη (Unfaithful) και το βραβευμένο με Όσκαρ Σικάγο (Chicago). Για την ερμηνεία του στο Σικάγο κέρδισε τη Χρυσή Σφαίρα α' ανδρικού ρόλου στην κατηγορία κωμωδία ή μιούζικαλ. Το 2004 εμφανίστηκε μαζί με τις Σούζαν Σαράντον και Τζένιφερ Λόπεζ στην αισθηματική κομεντί Χορεύετε; (Shall We Dance?). Η ταινία έγινε μεγάλη εισπρακτική επιτυχία με 170 εκατομμύρια δολάρια εισπράξεις παγκοσμίως. Η επόμενη ταινία του όμως, το 2005, Συλλαβίζοντας την Ευτυχία (Bee Season) είχε απογοητευτική πορεία στο box office, με μόλις 6,8 εκατομμύρια δολάρια εισπράξεις παγκοσμίως.

Το 2007, ο Γκιρ πρωταγωνίστησε μαζί με τον Τζέσι Άιζενμπεργκ στο κωμικό θρίλερ Εγκληματίας Πολέμου (The Hunting Party). Την ίδια χρονιά εμφανίστηκε μαζί με τους Κρίστιαν Μπέιλ, Χιθ Λέτζερ και Κέιτ Μπλάνσετ στη βιογραφική ταινία για τη ζωή του Μπομπ Ντίλαν I'm Not There, σε σκηνοθεσία του Τοντ Χέινς.

Ο Γκιρ συνεργάστηκε για δεύτερη φορά με την Νταϊάν Λέιν, μετά την ταινία Άπιστη, στο αισθηματικό δράμα Νύχτες στη Ροδάνθη (Nights in Rodanthe), το 2008. Η ταινία έλαβε αρνητικά σχόλια από τους κριτικούς αλλά απέφερε πάνω από 84 εκατομμύρια δολάρια παγκοσμίως. Το 2009 πρωταγωνίστησε μαζί με την Χίλαρι Σουάνκ στο Αμέλια (Amelia), μια ταινία βασισμένη στη ζωή της Αμερικανίδας πρωτοπόρου της αεροπορίας Αμέλια Έρχαρτ. Την ίδια χρονιά εμφανίστηκε στην περιπέτεια Η Σκοτεινή Πλευρά του Νόμου'' (Brooklyn's Finest).

Προσωπική ζωή
Ο Γκιρ ήταν παντρεμένος με το διάσημο μοντέλο Σίντι Κρόφορντ από το 1991 μέχρι το 1995. Το 2002, παντρεύτηκε το μοντέλο και ηθοποιό Κάρεϊ Λόουελ. Απέκτησαν ένα γιο, τον Χόμερ Τζέιμς Τζίγκμε Γκιρ.

Φιλμογραφία
 Έτος Tίτλος Ρόλος Σημειώσεις 1975 Άκρως Απόρρητος (Report to the Commissioner) Μπίλι 1976 Baby Blue Marine Ράιντερ 1977 Αναζητώντας τον κύριο Γκούντμπαρ (Looking for Mr. Goodbar) Τόνι Λο Πόρτο1978 Ένας Δρόμος Που Λέγεται Αύριον (Bloodbrothers) Τόμας Στόνι Ντε Κόκο Ημέρες Ευτυχίας (Days of Heaven) Μπιλ 1979 Μέχρι Χθες Ήμασταν Ξένοι (Yanks) Ματ Ντάισον 1980 American Gigolo Τζούλιαν 1982 Ιπτάμενος και τζέντλεμαν (An Officer and a Gentleman) Ζακ Μέιο Υποψηφιότητα Χρυσή Σφαίρα Α' Ανδρικού Ρόλου - Δράμα1983 Η Ερωμένη του Διπλομάτη (The Honorary Consul) Δόκτωρ Εντουάρντο Πλαρ Χωρίς Ανάσα (Breathless) Τζέσι Λούτζακ 1984 Κότον Κλαμπ (The Cotton Club) Ντίξι Ντάιερ 1985 Βασιλιάς Δαυίδ (King David) Δαβίδ1986 Χωρίς οίκτο (No Mercy) Έντι Τζιλέτ Η Γοητεία της Εξουσίας (Power) Πιτ 1988 Χωρίς Φραγμό (Miles from Home) Φρανκ Ρόμπερτς Τζούνιορ1990 Εσωτερικές Υποθέσεις (Internal Affairs) Ντένις Πακ Pretty Woman Έντουαρντ Λούις Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ 1991 Ραψωδία τον Αύγουστο (Rhapsody in August) Κλαρκ 1992 Τελική ανάλυση (Final Analysis) Δόκτωρ Άιζακ Μπαρ1993 Ο Κύριος Τζόουνς (Mr. Jones) Κύριος Τζόουνς Sommersby Τζον Ρόμπερτ "Τζακ" Σόμερσμπι And the Band Played On Χορογράφος Υποψηφιότητα Emmy Β' Ανδρικού Ρόλου - Μίνι σειρά ή Τηλεταινία 1994 Διασταύρωση (Intersection) Βίνσεντ Ίστμαν 1995 Λάνσελοτ, ο Πρώτος Ιππότης (First Knight) Λάνσελοτ 1996 Φόβος Ενστίκτου (Primal Fear) Μάρτιν Βέιλ1997 Το Τσακάλι (The Jackal) Ντίκλαν Τζόσεφ Μαλκουίν  Κόκκινη Γωνία (Red Corner) Τζακ Μουρ 1999 Η Νύφη το 'Σκασε (Runaway Bride) Άικ Γκράχαμ2000 Ο Δρ. Τ και οι Γυναίκες (Dr. T & the Women) Δρ. Τ Φθινόπωρο στη Νέα Υόρκη (Autumn in New York) Γουίλ Κίαν2002 Σικάγο (Chicago) Μπίλι Φλιν Χρυσή Σφαίρα Α' Ανδρικού Ρόλου - Κωμωδία/ΜιούζικαλScreen Actors Guild Award Συνολικής Ερμηνείας από ΚαστΥποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο Άπιστη (Unfaithful) Έντουαρντ Σάμνερ Ο Χρησμός της Πεταλούδας (The Mothman Prophecies) Τζον Κλέιν 2004 Χορεύετε; (Shall We Dance?) Τζον Κλαρκ 2005 Συλλαβίζοντας την Ευτυχία (Bee Season) Σολ Νάουμαν2007 Η Μεγάλη Απάτη (The Hoax) Κλίφορντ Ίρβινγκ  Εγκληματίας Πολέμου (The Hunting Party) Σάιμον I'm Not There Μπομπ Ντίλαν  Το Ποίμνιο (The Flock) Πράκτορας Έρολ Μπάμπατζ 2008 Νύχτες στη Ροδάνθη (Nights in Rodanthe) Δρ. Πολ Φλάνερ2009 Αμέλια (Amelia) Τζορτζ Πάτναμ Hachiko: Η Ιστορία ενός Σκύλου (Hachiko: A Dog's Story) Πάρκερ Γουίλσον Η Σκοτεινή Πλευρά του Νόμου (Brooklyn's Finest) Έντι Ντούγκαν 2011 The Double Πολ Στίφερντσον 2012 Άλλοθι (Arbitrage) Ρόμπερτ Μίλερ Υποψηφιότητα - Χρυσή Σφαίρα Α' Ανδρικού Ρόλου - Δράμα

Παραπομπές

 Εξωτερικοί σύνδεσμοι 

 Ρίτσαρντ Γκιρ στο IMDb

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)